[bookmark: _Hlk39057759]LĪGUMS
par elektriskā autobusa piegādi

Saulkrastos						  		         Dokumenta datums ir tā 
 								elektroniskās parakstīšanas datums
 
Saulkrastu novada pašvaldība, reģistrācijas numurs 90000068680, juridiskā adrese: Raiņa ielā 8, Saulkrastos, Saulkrastu novadā, LV-2160, tās izpilddirektores Ineses Odiņas – Laizānes personā, kurš rīkojas saskaņā ar Pašvaldību likumu un Saulkrastu novada pašvaldības nolikumu (turpmāk – Pircējs), no vienas puses,  un
SIA “Electrify”, reģistrācijas numurs 44103126791, juridiskā adrese: Grostonas iela 17 – 20, Rīga, LV-1013, tās valdes locekļa Aigara Danča personā, kurš rīkojas saskaņā ar statūtiem (turpmāk – Pārdevējs), no otras puses (abi kopā turpmāk – Puses), 
pamatojoties uz atklāta konkursa “Elektriskā autobusa iegāde”, iepirkuma identifikācijas Nr. SNP 2024/06, turpmāk – Konkurss, rezultātiem un 2024.gada 31.jūlija Saulkrastu novada domes sēdes lēmumu Nr.1753 “Par līguma slēgšanu atklātajā konkursā “Elektriskā autobusa iegāde” (iepirkuma identifikācijas numurs - SNP 2024/06) (Prot.Nr.17/2024§29)”, noslēdz šo Līgumu, turpmāk - Līgums, par tālāk norādīto:

1.Līguma priekšmets 
0. Pārdevējs pārdod un piegādā, bet Pircējs pieņem un apmaksā jaunu, iepriekš nelietotu elektroautobusu ELECTRIFY 910, uzlādes iekārtu un papildaprīkojumu turpmāk – Prece, saskaņā ar Tehnisko specifikāciju / Tehnisko piedāvājumu Konkursā (Līguma pielikums Nr.1).
0. Pārdevējs sniedz Pircējam garantijas servisa un apkopes pakalpojumus, saskaņā ar  Transportlīdzekļa garantijas noteikumiem (Līguma pielikums Nr.3).
0. Līguma 1.1.punktā norādītās Preces piegādes termiņš: 12 (divpadsmit) mēneši no Līguma noslēgšanas dienas.
2. Līguma summa un norēķinu kārtība
0. Līguma summa ir cena par Līgumā norādīto Preci un tās piegādi. Tā saskaņā ar Pārdevēja Finanšu piedāvājumu Konkursā (Līguma pielikums Nr.2) sastāda 308 274,12 (trīs simti astoņi tūkstoši divi simti septiņdesmit četri euro un 12 centi), tai skaitā pievienotās vērtības nodokļa, turpmāk – PVN (21%) summa – EUR 53 502,12 (piecdesmit trīs tūkstoši pieci simti divi euro un 12 centi). Līgumcena bez PVN ir EUR 254 772,00 (divi simti piecdesmit četri tūkstoši septiņi simti septiņdesmit divi euro un 00 eurocenti).
0. Līguma 2.1. punktā norādītajā summā tiek ietverti visi Pārdevēja izdevumi, kas saistīti ar Preces piegādi, tai skaitā izdevumi, kas saistīti ar Līguma 1.1.punktā minētā transportlīdzekļa reģistrāciju VAS “Ceļu satiksmes drošības direkcija”, turpmāk – CSDD, uz Pircēja vārda (tai skaitā, transportlīdzekļa reģistrācija, transportlīdzekļa reģistrācijas apliecība, numura zīmes, ceļu nodokļi), kas, un ar transportlīdzekļa pirmo tehnisko apskati saistītās izmaksas.
0. Preces apmaksa tiek veikta pēc Preces pieņemšanas 20 (divdesmit) darba dienu laikā no Līguma 3.2.punktā minētā Preces pieņemšanas - nodošanas akta abpusējās parakstīšanas un Pārdevēja rēķina saņemšanas.
0. Maksājumi tiek veikti uz Pārdevēja rēķinā norādīto bankas kontu.
0. Par samaksas dienu tiek uzskatīta diena, kad Pircējs veicis pārskaitījumu uz Pārdevēja norādīto bankas kontu.

1. Preces pieņemšana – nodošana
0. Pārdevējs piegādā Preces Līgumā noteiktajā termiņā uz adresi: Raiņa iela 8, Saulkrasti, LV-2160.
0. [bookmark: _Hlk73026584]Pārdevējs nodod un Pircējs pieņem Preci, parakstot Preces pieņemšanas – nodošanas aktu, turpmāk – Akts. Vienlaicīgi ar Preces nodošanu Pārdevējs iesniedz ar Preces kvalitāti un ar normatīvajos aktos noteiktajā kartībā veikto reģistrāciju saistītos dokumentus, vismaz divus aizdedzes atslēgu komplektus un transportlīdzekļa tehnisko pasi, tehnisko parametru un lietošanas instrukcijas dokumentāciju latviešu valodā, transportlīdzekļa servisa grāmatiņas u.c. tehnisko dokumentāciju, garantijas noteikumus (Līguma pielikums Nr.3). Pārdevējs nodrošina transportlīdzekļa vadītāja apmācību (instruktāžu) par transportlīdzekļa lietošanu.
0. Pirms Akta parakstīšanas Pircējs pārbauda Preces atbilstību Līguma noteikumiem un Tehniskajai specifikācijai/ Tehniskajam piedāvājumam un paraksta Aktu vai atdod to Pārdevējam neparakstītu, rakstveidā norādot tā neparakstīšanas iemeslus. Atteikumā parakstīt Aktu Pircējs norāda konstatētās nepilnības. 
0. Pirms Līguma 3.3.punktā minētās pārbaudes veikšanas par Akta iesniegšanu Pircējam Puses izdara attiecīgu atzīmi uz tā. 
0. Pārdevējs novērš nepilnības uz sava rēķina Pušu noteiktajā termiņā. Ja Puses nespēj panākt vienošanos par konstatēto nepilnību novēršanas termiņu, Pārdevēja pienākums ir novērst konstatētās nepilnības 10 (desmit) darba dienu laikā no atteikuma parakstīt Aktu saņemšanas dienas.
0. Pircējs neparakstītu Aktu un atteikumu parakstīt Aktu, kurā ir norādīti Akta neparakstīšanas iemesli, nosūta Pārdevējam 3 (triju) darba dienu laikā no Akta saņemšanas dienas. Ja minētajā 3 (triju) darba dienu termiņā Pircējs nav parakstījis Aktu, kā arī nav nosūtījis Pārdevējam neparakstītu Aktu un atteikumu parakstīt Aktu, uzskatāms, ka Prece ir pieņemta 5.(piektajā) darba dienā no Akta saņemšanas dienas. 
0. Ja Puses nevar vienoties par Preces atbilstību Līguma noteikumiem un Tehniskajai specifikācijai/ Tehniskajam piedāvājumam, proti, Pusēm ir domstarpības par Pircēja izvirzītajām pretenzijām par Preces neatbilstību, tās pieaicina neatkarīgu ekspertu no Latvijas Autoinženieru asociācijas atzinuma sniegšanai. Par pieaicināmo ekspertu atzinuma sniegšanai Puses vienojas ar nosacījumu, ka pieaicinātais neatkarīgais eksperts būs vispāratzīts lietpratējs (speciālists) jomā, par kuru Pusēm ir radušās domstarpības. Ar eksperta pieaicināšanu saistītos izdevumus sedz tā Puse, uz kuras viedokļa nepamatotību domstarpību gadījumā norāda eksperta atzinums.
0. Risks par Preces saglabāšanu pāriet uz Pircēju no Akta parakstīšanas brīža vai 5.(piektajā) darba dienā no Akta saņemšanas dienas, ja Līguma 3.6.punktā noteiktajā termiņā Pircējs nav parakstījis Aktu, kā arī nav nosūtījis Pārdevējam neparakstītu Aktu un atteikumu parakstīt to.
0. Pircējam nav tiesību lietot Preci līdz Preces pieņemšanai Līgumā noteiktajā kārtībā.

1. [bookmark: bookmark1]Pušu tiesības un pienākumi
0. Pircēja tiesības:
0. pārbaudīt Preces atbilstību visām Tehniskajā specifikācijā/ Tehniskajā piedāvājumā minētajām prasībām;
0. pārbaudīt Preces dokumentācijas pilnīgumu un derīgumu, ražotāja garantijas nosacījumus;
0. pirms Preces pieņemšanas, ja Precei konstatētas nepilnības, sastādīt defektu aktu, kurā norādītas konstatētās nepilnības un termiņš to novēršanai;
0. pieņemot Preci, pieaicināt neatkarīgus ekspertus no Latvijas Autoinženieru asociācijas; 
0. nepieņemt Preci, ja tā neatbilst Līguma noteikumiem vai Tehniskajam piedāvājumam.
0. Pircēja pienākumi:
0. pieņemt Preci, ja tā piegādāta saskaņā ar Līguma noteikumiem;
0. veikt maksājumus Līgumā noteiktajā kārtībā.
0. Pārdevēja tiesības:
1. saņemt samaksu par Preci, kas atbilst Līguma noteikumiem un Tehniskajai specifikācijai/ Tehniskajam piedāvājumam.
1. 
2. 
3. 
4. 
4.1. 
4.2. 
4.3. 
4.4. Pārdevēja pienākumi:
0. saskaņā ar normatīvajiem aktiem veikt Preces nodošanu Pircējam dalībai ceļu satiksmē;
0. samaksāt normatīvajos aktos noteiktos nodokļus un nodevas;
0. veikt Preces tehnisko apskati un reģistrāciju CSDD uz Pircēja vārda, segt ar to saistītās izmaksas;
0. Līguma noteikumiem vai Tehniskajai specifikācijai/Tehniskajam piedāvājumam neatbilstošu Preci apmainīt pret citu, Pircēja prasībām atbilstošu Preci;
0. nodrošināt transportlīdzekļa tehniskās apkopes uzsākšanu ne ilgāk kā 72 stundu laikā no pieteikuma saņemšanas brīža.
[bookmark: bookmark2]5. Garantijas
0. Kvalitatīva Prece Līguma izpratnē ir Prece, kas atbilst Līguma noteikumiem, Tehniskajam piedāvājumam, Preces ražotāja standartiem un normatīvajos aktos noteiktajām prasībām attiecībā uz Preces kvalitāti.
0. Tehniskajā piedāvājumā noteiktais garantijas termiņš - 3 (trīs) gadi sākas no dienas, kad Puses paraksta Līguma 3.2.punktā minēto Preces pieņemšanas – nodošanas aktu.
0. Garantijas laikā Piegādātāja piegādātājām un uzstādītajām oriģinālajām rezerves daļām Piegādātājs nodrošina 24 (divdesmit četru) mēnešu garantiju.
0. Pircējam ir tiesības Tehniskajā piedāvājumā noteiktajā Preces garantijas termiņā pieteikt Pārdevējam pretenzijas par Preces kvalitāti un slēptiem defektiem, kurus nebija iespējams konstatēt, pieņemot Preci, kurus Pārdevējs novērš uz sava rēķina 10 (desmit) dienu laikā no Pircēja rakstiskas pretenzijas saņemšanas dienas. Gadījumā, ja konstatētos Preces defektus nav iespējams novērst, tad Pārdevējs uz sava rēķina veic nekvalitatīvas Preces nomaiņu pret visiem Līguma nosacījumiem atbilstošu Preci 30 (trīsdesmit) dienu laikā, skaitot no dienas, kad beidzies šajā Līguma punktā noteiktais termiņš, kas paredzēts Preces defektu novēršanai.

[bookmark: bookmark3]6. Pušu atbildība
0. Līgumā noteikto norēķinu termiņu nokavējuma gadījumā Pircējs maksā Pārdevējam līgumsodu 0,5% apmērā no kavētā maksājuma summas par katru nokavēto dienu, taču kopumā ne vairāk kā 10% (desmit procentu) apmērā no Līguma 2.1.punktā norādītās Līguma summas.
0. Līgumā 1.3.punktā noteiktā Preces piegādes termiņa nokavējuma gadījumā Pārdevējs maksā Pircējam līgumsodu 0,5% apmērā no Līguma 2.1.punktā noteiktās Līguma summas (kopā ar PVN) par katru nokavēto dienu, taču kopumā ne vairāk kā 10% (desmit procentu) apmērā no Līguma 2.1.punktā norādītās Līguma summas. 
0. Ja Pārdevējs vienpusēji atkāpjas no Līguma, vai, ja Pasūtītājs vienpusēji atkāpjas no Līguma 9.2.1.-9.2.4.apakšpunktā minēto iemeslu dēļ, Pārdevējs maksā Pircējam līgumsodu 10% (desmit procentu) apmērā no Līguma 2.1.punktā norādītās Līguma summas un atmaksā Pasūtītājam visu Līguma 2.3.1.apakšpunktā minēto saņemto priekšapmaksu.
0. Ja Pasūtītājs konstatē, ka piegādātā Prece neatbilst normatīvajos aktos noteiktajām “tīrā” transportlīdzekļa prasībām, Pārdevējs maksā Pircējam līgumsodu 10% (desmit procentu) apmērā no Līguma 2.1.punktā norādītās Līguma summas.
0. Pircējs ir tiesīgs ieturēt jebkuru līgumsodu no Pārdevējam paredzētajiem maksājumiem.
0. Līgumsoda samaksa neatbrīvo Puses no Līgumā noteikto saistību izpildes.
0. Puses ir atbildīgas par Līgumā noteikto saistību pārkāpšanu, un tām ir pienākums saskaņā ar Latvijas Republikas Civillikumu atlīdzināt ar to nodarītos zaudējumus. 
7. Nepārvarama vara
1. 
2. 
3. 
4. 
5. 
6. 
7. 
7.1. Ja kāda no Pusēm nepilda Līguma saistības nepārvaramas varas apstākļu dēļ, tā ir atbrīvojama no atbildības par Līguma neizpildi vai Līguma nepienācīgu izpildi.
7.2. Par nepārvaramas varas apstākļiem tiek atzīti jebkādi no attiecīgās Puses gribas neatkarīgi apstākļi (ja tā ir rīkojusies saprātīgi un godīgi), kuru rezultātā nav bijis iespējams pienācīgi izpildīt vai vispār izpildīt saistības un ja šos apstākļus nebija iespējams paredzēt ne vien attiecīgajai Pusei, bet jebkurai citai personai, kas darbojas vai darbotos attiecīgās Puses nozarē, kā arī, ja šos apstākļus nebija iespējams novērst ar saprātīgiem un godīgiem paņēmieniem. 
7.3. Par nepārvaramas varas apstākļiem Līguma izpratnē netiek atzītas jebkāda veida ekonomiskās vai finanšu grūtības vai arī globālo vai lokālo ekonomikas procesu ietekme. 
7.4. Par nepārvaramas varas apstākļu iestāšanos tai Pusei, kura uz tiem atsaucas, ir jāziņo otrai Pusei rakstiski ne vēlāk kā 5 (piecu) darba dienu laikā no šo apstākļu iestāšanās vai uzsākšanās (rakstiskais paziņojums), bet dokumenti vai citi apliecinājumi, kas nepārprotami norāda uz nepārvaramas varas apstākļiem iesniedzami otrai Pusei ne vēlāk kā 14 (četrpadsmit) dienu laikā no rakstiskā paziņojuma nosūtīšanas vai nodošanas dienas.
7.5. Ja Puse, kas atsaucas uz nepārvaramas varas apstākļiem, nav ievērojusi Līguma 7.4.punktā paredzēto paziņojuma un pierādījumu iesniegšanas kārtību, tās apgalvojumi par nepārvaramas varas apstākļiem nav ņemami vērā.
7.6. Puses var vienpusēji izbeigt šo Līgumu, ja nepārvaramas varas apstākļi turpinās ilgāk par 30 (trīsdesmit) dienām. Šajā gadījumā neviena no Pusēm nav tiesīgs prasīt tādējādi radušos zaudējumu atlīdzību. Ja līgums tiek izbeigts nepārvaramas varas apstākļu dēļ, Pasūtītājs veic norēķinus par faktiski izpildītajiem darbiem.

8. Strīdu izskatīšanas kārtība
1. 
2. 
3. 
4. 
5. 
6. 
7. 
8. 
8.1. Strīdus un domstarpības par Līgumu un tā izpildi, kas Pusēm var rasties Līguma darbības laikā, Puses risina savstarpējo pārrunu ceļā.
8.2. Ja strīdus un domstarpības nav iespējams atrisināt savstarpējo pārrunu ceļā, tie nododami izskatīšanai tiesā Latvijas Republikas normatīvajos aktos noteiktajā kārtībā.

9. Līguma darbības laiks un tā izbeigšana, līguma grozījumi
1. 
2. 
3. 
4. 
5. 
6. 
7. 
8. 
9. 
9.1. Līgums stājas spēkā no tā parakstīšanas dienas un ir spēkā līdz Pušu saistību pilnīgai izpildei.
9.2. Pircējam ir tiesības ar paziņojumu vienpusējā kārtā izbeigt Līgumu, ja:
0. ir stājies spēkā tiesas spriedums par Pārdevēja atzīšanu par maksātnespējīgu;
0. Pārdevējs nav novērsis Preces trūkumus Līguma 3.5.punktā noteiktajā kārtībā;
0. Pārdevējs kavē Līguma saistību izpildi, tai skaitā, Līguma 1.3.punktā noteiktās Preces piegādes termiņu vairāk par 20 (divdesmit) darba dienām;
0. ja līgumu nav iespējams izpildīt tādēļ, ka Līguma izpildes laikā Pārdevējam vai tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Pārdevēju darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja Pārdevējs ir personālsabiedrība, ir noteiktas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras ietekmē Līguma izpildi.
0. Līguma 9.2.punkta apakšpunktos noteiktajos gadījumos Līgums uzskatāms par izbeigtu 7.(septītajā) dienā pēc Pircēja paziņojuma par atkāpšanos (ierakstītā vēstulē) izsūtīšanas dienas. Šajā gadījumā Pārdevējs maksā Līguma 6.3.punktā noteikto līgumsodu, atmaksā Pasūtītājam visu Līguma 2.3.1.apakšpunktā minēto saņemto priekšapmaksu un atlīdzina visus ar Līguma izbeigšanos saistītos zaudējumus.
0. Līguma 9.2.punktā noteiktās tiesības vienpusējā kārtā izbeigt Līgumu Pircējs var izmantot tikai līdz brīdim, kad parakstīts Akts vai saskaņā ar Līguma noteikumiem uzskatāms, ka Prece ir pieņemta.
0. Līgums var tikt izbeigts pirms termiņa, Pusēm par to savstarpēji rakstveida vienojoties.
0. Līguma grozījumi ir pieļaujami, ja tie nemaina Līguma vispārējo raksturu (veidu un iepirkuma procedūras dokumentos noteikto mērķi) un atbilst vienam no šādiem gadījumiem:
3. grozījumi ir nebūtiski;
3. grozījumi ir būtiski un tiek izdarīti tikai Publisko iepirkumu likuma 61.panta trešajā daļā minētajos gadījumos;
3. grozījumi tiek izdarīti Publisko iepirkumu likuma 61.panta piektajā daļā minētajā gadījumā neatkarīgi no tā, vai tie ir būtiski vai nebūtiski.
0. Pusēm savstarpēji vienojoties, Līguma izpildes termiņš var tikt pagarināts Līguma paredzētajos gadījumos un kārtībā noslēdzot rakstisku vienošanos par Līguma izpildes termiņa pagarināšanu, kas kļūst par Līguma neatņemamu sastāvdaļu pēc tās abpusējās parakstīšanas.  
0. Pārdevējs apņemas nekavējoties ziņot Pircējam par visiem apstākļiem vai šķēršļiem, kuri kavē Līguma izpildi Līguma 1.3. punktā noteiktajā termiņā.
0. Ja Līguma izpildes laikā Pārdevējam ir radušies fiziski šķēršļi vai apstākļi, kurus iepriekš nevarēja paredzēt, tad viņam ir tiesības, iepriekš saskaņojot ar Pircēju minēto šķēršļu likvidēšanas metodi (ievērojot iepirkumu tiesisko regulējumu), saņemt Līguma izpildes termiņa pagarinājumu, kas atbilst radušos šķēršļu vai apstākļu darbības ilgumam.
0. Pircējs ir tiesīgs apmierināt Pārdevēja lūgumu par Līguma izpildes termiņa pagarinājumu, ja:
7. kompetenta valsts vai pašvaldības institūcija vai Pircējs ir kavējis Līguma izpildi no Pārdevēja neatkarīgu iemeslu dēļ;
7. Līguma izpilde ir kavēta trešo personu rīcības vai citu apstākļu dēļ. Pircējs izvērtē iesniegtos pierādījumus (ja tādus ir pieprasījis) vai faktisko situāciju, kas pierāda trešo personu darbību/bezdarbību vai apstākļu ietekmi, kuru rezultātā Pārdevējs nav varējis laicīgi veikt Līguma izpildi;
0. Pārdevējam nav tiesību uz Līguma izpildes termiņa pagarinājumu, ja Līguma izpilde tiek aizkavēta jebkādu citu iemeslu dēļ, kas attiecināmi uz Pārdevēju.
0. Lai saņemtu Līguma izpildes termiņa pagarinājumu, Pārdevējs rakstveidā iesniedz Pircējam atbilstošu lūgumu, norādot apstākļus, uz kuriem lūgums balstīts, kā arī nepieciešamo termiņu. Pārdevējs ir tiesīgs pieprasīt papildu informāciju, kas nepieciešama lūguma izskatīšanai, kas Pārdevējam nekavējoties jāiesniedz. Pircējs izskata minēto lūgumu 10 (desmit) dienu laikā pēc visas nepieciešamās informācijas saņemšanas un rakstveidā sniedz atbildi par lēmumu pagarināt vai nepagarināt Līguma izpildes termiņu. Pagarinot Līguma izpildes termiņu, Pircējs ir tiesīgs to noteikt mazāku nekā prasīts lūgumā, pamatojot savu lēmumu par izpildes termiņa samazinājumu.
0. Pārdevējam nav tiesības uz Līguma izpildes termiņa pagarinājumu tādu iemeslu dēļ, kuri tam bija jāņem vērā vai arī pie pienācīgas rūpības nevarēja būt nezināmi, noslēdzot Līgumu. Tas attiecas arī uz apstākļiem, kuru sekas Pārdevējs būtu varējis sagaidīt vai novērst.

1. [bookmark: bookmark5]Apakšuzņēmēju vai personāla nomaiņas un piesaistes kārtība
0. Ne vēlāk kā uzsākot Līguma izpildi, Piegādātājam jāiesniedz Pakalpojuma sniegšanā iesaistīto apakšuzņēmēju saraksts (ja tādus plānots iesaistīt), norādot apakšuzņēmēja nosaukumu, kontaktinformāciju un to pārstāvēt tiesīgo personu. Piegādātājam jāpaziņo Pasūtītājam par jebkurām minētās informācijas izmaiņām, tostarp, arī par apakšuzņēmēju, kas tiek vēlāk iesaistīts Pakalpojuma sniegšanā.
0. Piegādātājs ir atbildīgs par piesaistītā personāla un apakšuzņēmēju sniegto Pakalpojumu atbilstību Līguma noteikumiem.
0. Piegādātājs nav tiesīgs bez saskaņošanas ar Pasūtītāju veikt apakšuzņēmēju nomaiņu un iesaistīt papildu apakšuzņēmējus Līguma izpildē. Papildus personāla iesaistīšana Līguma izpildē ir pieļaujama tikai ar Pasūtītāja rakstisku saskaņošanu.
0. Pasūtītājs nepiekrīt personāla nomaiņai Līgumā norādītajos gadījumos un gadījumos, kad piedāvātais personāls neatbilst Konkursa dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu Konkursā.
0. Pasūtītājs nepiekrīt Apakšuzņēmēja nomaiņai, ja pastāv kāds no šādiem nosacījumiem:
4. tiek nomainīts apakšuzņēmējs, uz kura iespējām Konkursā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un Konkursa dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Konkursā izraudzītais pretendents atsaucies, apliecinot savu atbilstību Konkursā noteiktajām prasībām, vai tas atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem;
4. piedāvātais Apakšuzņēmējs, kura sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13. un 14. apakšpunktā minētajiem pretendentu izslēgšanas gadījumiem;
4. apakšuzņēmēja nomaiņas rezultātā tiktu izdarīti tādi grozījumi Piegādātāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Konkursa dokumentos noteiktajām prasībām.
0. Pasūtītājs nepiekrīt jauna apakšuzņēmēja piesaistīšanai gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem.
0. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma  42.panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Piegādātājam nomainīt apakšuzņēmēju vai piesaistīt jaunu Apakšuzņēmēju Līguma izpildes nodrošināšanai. Publisko iepirkumu likuma 42.panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
0. Pasūtītājs pieņem lēmumu atļaut vai atteikt Piegādātāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
1. Citi noteikumi
1. Līguma nosacījumi var tikt grozīti, Pusēm savstarpēji vienojoties, ievērojot Publisko iepirkumu likuma 61.panta prasības, rakstiski noformējot Līguma grozījumus un/vai papildinājumus, kas ir pievienojami Līgumam kā pielikumi un kļūst par Līguma neatņemamu sastāvdaļu.
1. Gadījumos, kas nav paredzēti Līgumā, Puses rīkojas saskaņā ar Latvijas Republikas spēkā esošajiem normatīvajiem aktiem.
1. Ja kādai no Pusēm tiek mainīts juridiskais statuss, vai kādi Līgumā minētie Pušu rekvizīti: tālruņa, faksa numuri, elektroniskā pasta adrese, adrese u.c., tad tā nekavējoties rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šie nosacījumi attiecas arī uz Līgumā un tā pielikumos minētajiem Pušu pārstāvjiem un to rekvizītiem.
1. Pušu reorganizācija vai to pārstāvēt tiesīgo personu maiņa nevar būt par pamatu Līguma izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību un saistību pārņēmējam. 
1. Korespondence, kas saistīta ar Līguma izpildi, ir iesniedzama rakstiski latviešu valodā Līgumā norādītajās Pušu adresēs.
1. Pārdevējs un Pircējs visu Līguma darbības laiku apņemas nodrošināt iespēju saņemt korespondenci Līgumā norādītajās adresēs un uzņemas visus riskus, sakarā ar jebkādām korespondences saņemšanas grūtībām vai neiespējamību.
1. Kontaktpersona no Pircēja puses – Ilgonis Rantiņš, mob. tālr. 27891856, e-pasts: ilgonis.rantins@saulkrasti.lv.
1. Kontaktpersona no Pārdevēja puses –  Agris Amoliņš, mob. tālr. 26567650, e-pasts: bid@electricbus.lv.
1. Ja kāds no Līguma noteikumiem kāda iemesla dēļ zaudē spēku, tas neietekmē citus Līguma noteikumus, kas paliek spēkā.
1. Pusēm ir tiesības izvirzīt pretenzijas viena otrai par Līgumā noteikto saistību neizpildi, tai skaitā, pieprasīt zaudējumu atlīdzību, līgumsodus, nosūtot rakstveida pretenziju par Līgumā noteikto saistību neizpildi. Otrai Pusei 7 (septiņu) darba dienu lakā no rakstveida pretenzijas saņemšanas dienas jānovērš pretenzijā norādīts pārkāpums vai jāsniedz pamatoti iebildumi par saistību neizpildes iemesliem. 
1. Līgums sastādīts latviešu valodā elektroniska dokumenta formā, parakstīts ar drošu elektronisko parakstu, kas satur laika zīmogu.
1. Līgumam tiek pievienoti šādi pielikumi – kopā uz 6 sešām) lapām:
11. pielikums Nr.1 „Tehniskā specifikācija/ Tehniskais piedāvājums” uz 4 (četrām) lapām;
11. pielikums Nr.2 „Finanšu piedāvājums” uz 1 (vienas) lapas;
11. [bookmark: _Hlk168035392]pielikums Nr.3 “Transportlīdzekļa garantijas noteikumi” uz 1 (vienas) lapas. 

